Xogos Olímpicos de 1896

Os Xogos Olímpicos de 1896 (en ; Therinoí Olympiakoí Agónes 1896) foron os primeiros Xogos da era moderna e foron realizados en Atenas (Grecia), berce dos xogos da antigüidade, entre os días 6 e 15 de abril de 1896, coa participación de 241 atletas, todos homes, representando catorce países, grazas ao empeño visionario do francés Pierre de Frédy, o Barón de Coubertin, idealizador do renacemento dos xogos existentes na Grecia antiga, mentor do movemento olímpico e fundador do Comité Olímpico Internacional.

Sen ningunha experiencia na organización de semellante evento, os organizadores dos primeiros xogos case arruínan a propia competición, por mor da diversidade de datas, pois os gregos utilizaban entón o antigo calendario xuliano paralelo ó convencional usado pola civilización occidental, facendo que existise unha diferenza de doce días entre ambos, o que atrapallou a inauguración dos Xogos e a chegada dos atletas dos diversos puntos do planeta.

A cerimonia de inauguración acabou acontecendo nun domingo de Pascua, co discurso de apertura proferido diante de cen mil espectadores polo propio Xurxo I, de Grecia, após a inauguración dunha estatua –que existe aínda hoxe– na entrada do estadio Panathinaikos, principal palco das competicións e unha marabilla arquitectónica toda de mármore, en homenaxe ó rico financeiro ateniense Georgius Averoff, responsable da restauración e modernización do estadio e financiador da organización do evento, o que impediu a súa cancelación antes mesmo de iniciado, debido ás penosas condicións do erario real grego.

miniatura|200px|dereita|Países participantes

Os países representados polos seus atletas en Atenas e que se converteron nos pioneiros na participación dos Xogos Olímpicos foron: Alemaña (dezanove atletas), Australia (1), Austria (3), Chile (1), Dinamarca (3), Exipto (1), Estados Unidos(14), Francia (13), Hungría (7), Italia (1), Reino Unido (10), Suecia (1), Suíza (3) e a anfitrioa Grecia con 168 atletas.Dous dos atletas que son actualmente contados como gregos, representaban á entón cidade autónoma de Esmirna. Alén diso, non se sabe a identidade de 68 dos atletas gregos, debido ó feito de seren moitos cidadáns que participaron en eventos sen haber un cadastro adecuado. Alén destes estados, Bélxica e Rusia tamén estiveron representadas nas cerimonias dos Xogos de 1896 mais os seus atletas nunca chegaron a competir.

As nove modalidades deportivas disputadas foron: atletismo, ciclismo, esgrima, ximnasia, halterofilia, loita, natación, tenis e tiro.

 Modalidades disputadas 

 Atletismo.
 Ciclismo.  
 Esgrima.  
 Ximnasia. 
 Halterofilia.
 Loita.
 Natación.
 Tenis.
 tiro.

 Cadro de medallas 
miniatura|200px|dereita|A medalla de prata distribuída ós vencedores en Atenas
Abaixo, o Cadro de medallas oficial dos Xogos Olímpicos de 1896, por estados, de acordo co Comité Olímpico Internacional (COI). Nótese que o uso de medallas de ouro, prata e bronce polo COI, existe só para facilitar a tabulación de medallas e igualalas ás dos Xogos Olímpicos posteriores, pois na época, as medallas de ouro aínda non eran dadas ós vencedores e os terceiros nin medalla recibían.

 Cadro de Medallas 50px  Posición País   Ouro       Prata     Bronce   Total 1  25px|United States Estados Unidos  11  7  2  20 2  25px|Greece Grecia 10  17  19  46 3  25px|Germany Alemaña  6  5  2  13 4  25px|France Francia  5  4  2  11 5  25px|Great Britain Reino Unido  2 3  2  7 6  25px|Hungary Hungría  2  1  3  6 7  25px|Austria Austria  2  1  2  5 8  25px|Australia Australia  2  0  0  2 9  25px|Denmark Dinamarca  1  2  3  6 10  25px|Switzerland Suíza  1  2  0  3

Obs: equipos mixtos formados por atletas de varios países xuntos, o que estaba permitido na época, gañaron unha medalla de ouro, unha de prata e unha de bronce no tenis.

 Notas 

 Véxase tamén 

 Bibliografía 








 Outros artigos 
 Abreviaturas empregadas polo Comité Olimpico Internacional para designar os países

Categoría:Deporte en 1896
Categoría:Xogos Olímpicos